ВЪПРОСИ И ОТГОВОРИ ПО ПРОЦЕДУРА 
№ BG161PO003-1.2.03 „Създаване на нови и укрепване на съществуващи технологични центрове”
ОТГОВОР НА ВЪПРОС № 4, ПОЛУЧЕН НА 10.02.2011 г.
И ПУБЛИКУВАН НА 21.02.2011 Г.
ВЪПРОС № 4) 

Уважаеми дами и господа,

Във връзка с кандидатстване по проект BG161PO003-1.2.03 „Създаване на нови и укрепване на съществуващи технологични центрове", 

имаме следните въпроси:
В случай, че кандидатът е съществуващ офис за технологичен трансфер, разходите за възнаграждения на работещите в центъра служители признават ли се за допустими?

Могат ли да бъдат увеличени спрямо сегашните по време на действието проекта?

Има ли конкретен код по Национална класификация на професиите и длъжностите, 2010 г /НКПД/?

Очаквам отговори и на предните две запитвания.

ИЗК "Марица" Пловдив, е институт към Селскостопанската академия. 

В списъкът на документите за кандидатстване е отбелзано:

"Решение на компетентния орган за кандидатстване с проекта по настоящата процедура, с което се декларира, че поземления имот/сградата, обект на интервенции по проекта е предназначен/а и е/ще бъде предоставен/а за изграждане или разширяване на офис за технологичен трансфер". 

Кой е компетентния орган в нашият случай?

Приятен ден!


В. Станева, П. Казаков

10.02.2011 г. (дата на постъпване на въпроса)

ОТГОВОР №4)

Уважаема г-жо Станева, Уважаеми г-н Казаков
По процедура BG161PO003-1.2.03 „Създаване на нови и укрепване на съществуващи технологични центрове" разходите за възнаграждения на персонал не са допустими.

По отношение на втория Ви въпрос, текстът който цитирате е част от Насоките за кандидатстване по процедура BG161PO003-1.2.02 „Създаване на нови и укрепване на съществуващи офиси за технологичен трансфер”. Доколкото аналогичен текст присъства и в Насоките за кандидатстване по процедура BG161PO003-1.2.03 „Създаване на нови и укрепване на съществуващи технологични центрове", следва да имате предвид, че  посоченият от Вас текст касае случаите, в които по проекта се предвижда извършване на предпроектни проучвания и/или изработване на задания за проектиране, и/или изработване на техническа документация, и/или извършване на СМР, чиито обект е поземлен имот или сграда – държавна собственост. В тези случаи съответният компетентен орган е този, който упражнява правата на държавата по отношение на конкретния недвижим имот, използван за нуждите на проекта.

В случай, че желаете да зададете въпрос по процедура BG161PO003-1.2.02 „Създаване на нови и укрепване на съществуващи офиси за технологичен трансфер”, можете да го направите писмено на следните координати:
Адрес за електронна поща: tto@mee.government.bg

Факс: (02) 981 17 19







